Jó napot kívánok mindenkinek! Tisztelt Országgyűlés! Tisztelettel köszöntöm az alakuló ülés résztvevőit. Az országgyűlési képviselők 2022. évi választását követő új Országgyűlés alakuló ülését megnyitom. Kérem, hogy közösen énekeljük el nemzeti Himnuszunkat. [[A DK-frakció képviselői nem tartózkodnak az ülésteremben. A teremben lévők közösen eléneklik a Himnuszt, ezt követően helyet foglalnak.]] Az Országgyűlésről szóló törvény alapján a képviselők általános választásán megválasztott képviselők, valamint a nemzetiségi listát állító, de azon mandátumot nem szerző, nemzetiségeket képviselő nemzetiségi szószólók a megbízólevelüket az Országgyűlés alakuló ülését megelőzően a köztársasági elnöknek nyújtják be. A megbízóleveleket az elmúlt napokban munkatársaim átvették. Bejelentem, hogy a törvénynek megfelelően az alakuló ülésig 199 képviselőből mind a 199 képviselő és a 11 nemzetiségi szószólóból mind a 11 benyújtotta megbízólevelét. Tisztelt Országgyűlés! A határozati házszabály 7. § (1) bekezdése alapján a Házbizottság megalakulásáról szóló bejelentésig az alakuló ülést a korelnök vezeti. Most felkérem dr. Turi-Kovács Béla képviselő urat a korelnöki tisztség ellátására. Bejelentem, hogy a részemre benyújtott képviselői és szószólói megbízóleveleket mandátumvizsgálat céljából a korelnök úr és a korjegyzők rendelkezésére bocsátottam. Az ülés vezetését átadom dr. Turi-Kovács Béla képviselő úrnak, korelnök úrnak. Köszönöm a figyelmüket. [[Nagy taps a kormánypártok padsoraiban. Dr. Turi-Kovács Béla korelnök kezet fog dr. Áder János köztársasági elnökkel, majd elfoglalja az elnöki széket. Dr. Áder János köztársasági elnök a díszőrség parancsnokának kíséretében elfoglalja helyét a díszpáholyban.]]
Tisztelt Országgyűlés! Engedjék meg, hogy én is tisztelettel köszöntsem az alakuló ülés valamennyi résztvevőjét, vendégeinket és mindenkit, aki figyelemmel kíséri ezeket az ünnepélyes pillanatokat. Bejelentem, hogy az országgyűlési törvény rendelkezései alapján a jegyzői feladatokat a tisztségviselők megválasztásáig a nyolc legfiatalabb képviselő, Varga Ferenc, Bakos Bernadett, Végh Noémi, Ungár Péter, Koncz Zsófia, Nacsa Lőrinc, Illés Boglárka, Dúró Dóra képviselők korjegyzőként látják el. Ennek alapján felkérem Dúró Dóra és Nacsa Lőrinc korjegyzőket, legyenek most segítségemre az ülés vezetésében. Tisztelt Országgyűlés! Hagyomány és szép hagyomány, hogy a korelnök is elmond néhány gondolatot képviselőtársainak, az ország közvéleményének. A jelen időszak azonban meggyőződésem szerint sok szempontból rendkívüli. [[11.10]] Ezért arra a meggyőződésre jutottam, hogy egy köszöntőn kívül más nemcsak nem illik, de meggyőződésem szerint nem is lenne hasznos, mint egy képviselő, még ha a legöregebb is, politikai beszédet tartanék. Úgy gondolom, kifejezetten majd a már itt lévő régi-új miniszterelnökünktől várjuk az iránymutatást, amely iránymutatás az elkövetkező éveknek megadja azt a biztos fogódzót, amelyre majd építeni lehet. A magam részéről csak néhány szerény gondolatot szeretnék elmondani, valóban úgy, mint egy képviselő, aki a sors kifürkészhetetlen akaratából a legöregebb. [[Derültség a kormánypártok padsoraiból.]] Tisztelt Ház! Az országgyűlési választás vitathatatlanul tiszta és szabad volt. Vitathatatlan, hogy az országgyűlésiképviselő-választáson a polgárok egyértelműen arra szavaztak, hogy a 12 éve elkezdődött és az ellenzék által annyit gúnyolt NER-t, a nemzeti együttműködés rendszerét folytatni kell. Világosan állást foglaltak arról is, hogy Magyarország a háborút elutasítja, a béke pártján áll. Ez a két gondolat az, úgy gondolom, ami most a legfontosabb, mert a NER továbbépítése megadja a lehetőséget a családok védelmére. Biztosítja, hogy azt a nemzetmentő programot folytathassuk, amely nélkül Magyarország fogyatkozása nem lenne megállítható. Mi hisszük és reméljük, hogy megvannak a módszerek és lehetőségek, megvan a szándék és akarat arra bennünk föltétlenül , hogy megfordítsuk ezeket a rossz trendeket, és Magyarország ismét növekedő, továbbra is erősödő ország legyen. Tisztelt Ház! Az én reménységem, talán külön reménységem, hogy az elkövetkezendő időszakban megmaradunk, föltétlenül megmaradunk a háború ellen, a béke oldalán. Európában ma, ki kell mondanom, mindössze két látható békepárti vezető van: az egyik Ferenc pápa, a másik itt ül közöttünk, a miniszterelnökünk. [[Taps a kormánypártok padsoraiból.]] Tisztelt Ház! Én megéltem a második világháborút előbb gyermekként, majd ifjúként, és ki merem jelenteni, hogy nincs az emberiségnek nagyobb ellensége, mint a háború, amely pusztulást eredményez, erkölcsi-anyagi pusztulást és az élet pusztulását. Meggyőződésem, hogy Magyarországnak nem ez a jövője, nem ez a sorsa. A magam részéről Isten áldását kérem az elkövetkezendő időszakban köztársasági elnökünkre, miniszterelnökünkre, az Országgyűlés minden tagjára, üljön bár a patkó bármelyik oldalán, és talán nem is kívánja ezt; én kívánom, mert nem jöhet az soha rosszul, ha Isten áldásával élünk. Köszönöm megtisztelő figyelmüket. [[Taps a kormánypártok padsoraiból.]] Tisztelt Országgyűlés! Most az alakuló ülés napirendjéről döntünk. Ezt a parlamenti honlapon valamennyiük számára közzétettük. Kérdezem a tisztelt Országgyűlést, elfogadjae a napirendi javaslatot. Kérem, kézfelemeléssel szavazzanak! [[Szavazás.]] Megállapítom, hogy az Országgyűlés látható többsége az alakuló ülés napirendjét elfogadta. Tisztelt Országgyűlés! Soron következik a Nemzeti Választási Bizottság elnökének beszámolója a Nemzeti Választási Bizottság országgyűlési képviselők 2022. április 3-án megtartott általános választásán végzett tevékenységéről. A beszámoló B/1. számon a honlapon elérhető. Megadom a szót dr. Téglási Andrásnak, a Nemzeti Választási Bizottság elnökének, ötperces időkeretben.
Tisztelt Köztársasági Elnök Úr! Igen tisztelt Korelnök Úr! Tisztelt Közjogi Méltóságok! Tisztelt Országgyűlés! A választási eljárásról szóló törvény szerint a Nemzeti Választási Bizottság elnöke az általános választásokat követően az alakuló ülésen beszámol az Országgyűlésnek a Nemzeti Választási Bizottság választáson végzett tevékenységéről. E kötelességemnek eleget téve írásbeli beszámolómat elkészítettem, és az eddigi szokások szerint az alakuló ülésen szóban is előterjesztem. Az írásos beszámolót önök kézhez kapták, azt megismételni és részletesen indokolni nem kívánom. Szeretném viszont kiemelni a beszámoló néhány fontosabb megállapítását. A Nemzeti Választási Bizottság az országgyűlési képviselők 2022. évi általános választásán már alapvetően a korábbi két általános választási eljárásban alkalmazott jogszabályi rendelkezések alapján járt el. A választás mind a választópolgárok, mind a választási szervek, valamint a jelölő szervezetek és jelöltek számára is már ismert és kiszámítható jogszabályi környezetben zajlott. [[11.20]] A Nemzeti Választási Bizottság összetételére vonatkozó szabályok a megelőző két országgyűlésiképviselő-választáshoz képest nem változtak. A Nemzeti Választási Bizottság 2013-ban megválasztott tagjai közül négyen, köztük a bizottság elnökhelyettese jelenleg is tagjai e bizottságnak. A bizottság 2022. március 23-a és az Országgyűlés alakuló ülésének napja közötti időtartamban 18 taggal működött. A 2022. évi választás alatt a bizottság határozathozatalának jelentős részét tette ki a választási kampány szabályainak megsértése miatt indított jogorvoslati eljárások első- és másodfokú elbírálása. A jogorvoslati kérelmek több témát is kiemelten érintettek, amelyeket írásbeli beszámolómban részletesen bemutattam. Ami a választás eredményét megállapító döntéseket illeti, itt most csak azt a tényt emelném ki, hogy a 2022. évi képviselő-választás eljárásában a megelőző két országgyűlési választástól eltérően egyetlenegy esetben sem került vitatásra az egyéni választókerületi választás eredménye. A választás kitűzésétől az országos listás eredmény jogerőre emelkedéséig tartó időszakban a bizottság által meghozott összesen 340 határozatból annak mindössze 19 százalékával szemben nyújtottak be jogorvoslati kérelmet, vagyis a döntéseink 81 százalékával szemben nem is éltek jogorvoslattal. A benyújtott bírósági jogorvoslati eljárások eredményeként pedig összességében a határozataink 3 százaléka került megváltoztatásra. A bizottság döntéseivel kapcsolatos részletes statisztikai kimutatást a beszámoló melléklete ugyancsak tartalmazza. Beszámolóm lezárásaként szeretném megköszönni a választási szervek magas színvonalú, lelkiismeretes, fáradságos és hozzáértő munkáját, különös tekintettel arra, hogy a járványhelyzet miatti veszélyhelyzetben is részt vettek e különös fontosságú feladat lebonyolításában, megszervezésében. Munkájuknak köszönhetően az országgyűlési képviselők 2022. évi általános választása eredményesen, a hatályos jogszabályi rendelkezéseknek megfelelően került lebonyolításra. A közzétett végleges és hiteles végeredmény a választási bizottságok tagjai által aláírt választási jegyzőkönyvek és az átadott képviselői megbízólevelek alapján a mandátumigazolás házszabályszerűen elvégezhető. Végezetül kérem, engedjék meg, hogy felidézzem a tisztelt Háznak azt a kiegyezés korában volt honos mondást, amelyet Kukorelly Istvántól, az Országos Választási Bizottság egykori elnökétől olvastam, és amely úgy hangzik, hogy a tisztelt Ház a nemzet tükörképe. Ennek szellemében kívánok a megválasztott országgyűlési képviselőknek, valamint a megbízott nemzetiségi szószólóknak a nemzet és az adott nemzetiség érdekében végzett munkájukhoz a Nemzeti Választási Bizottság nevében jó egészséget, megannyi erőt és sok sikert. Kérem a tisztelt Országgyűlést, hogy a beszámolómat elfogadni szíveskedjen. Elnök úrnak köszönöm a szót, önöknek pedig a megtisztelő figyelmüket. [[Taps a kormánypártok soraiban.]]
Tisztelt Országgyűlés! Soron következik a Nemzeti Választási Iroda elnökének beszámolója az országgyűlési képviselők 2022. április 3. napján megtartott általános választásával kapcsolatos állami feladatok megszervezéséről és lebonyolításáról. A beszámoló B/2. számon a honlapon elérhető. Megadom a szót dr. Nagy Attilának, a Nemzeti Választási Iroda elnökének 5 perces időkeretben.
Tisztelt Köztársasági Elnök Úr! Korelnök Úr! Közjogi és Egyházi Méltóságok! Excellenciás Hölgyek és Urak! Tisztelt Országgyűlés! Hölgyeim és Uraim! Gratulálok valamennyi képviselőnek, szószólónak és jelölő szervezetnek. Gratulálok a munkatársaiknak is, valamint a képviselő hölgyek és urak hozzátartozóinak, családtagjaiknak, akik önökkel együtt élték át a választási kampány időszakát. Magyarország történetében első alkalommal került sor általános országgyűlési választás és országos népszavazás egy napon, közös eljárásban való megtartására, amely ugyan valamennyi közreműködőnek komoly többletfeladatot jelentett, a szervezés és lebonyolítás mégis zökkenőmentes volt. A törvényben előírt kötelezettségemnek eleget téve az erről szóló beszámolót elkészítettem és benyújtottam, abból most a következőket emelem ki. Legelőször az informatika területét érintem. A választások hivatalos honlapját az elmúlt másfél évben teljesen átalakítottuk, amelynek gyümölcsét mindannyian láttuk, tapasztaltuk. Az internetes tájékoztatás a kitűzés napjától, a választás estéjét is beleértve, fennakadás nélkül működött. Néhány szó a szervezésről. A választási irodákban több mint 20 ezer esküt tett munkatárs végezte a választási feladatokat. A választási bizottságok közel 50 ezer fő választott és több mint 40 ezer fő delegált taggal működtek. A választást 906 fő nemzetközi megfigyelő és 371 fő, a jelölő szervezetek által megbízott megfigyelő felügyelte. Ezek a számok annak tükrében nagyon fontosak, hogy a részükről kiadott jelentésekből és beszámolókból is, amelyek jó része a sajtóból is ismert, a választási alapelveknek megfelelő választás képe rajzolódik ki. Kijelenthetem, hogy a választások fennakadások nélkül, időben, folyamatos internetes tájékoztatás mellett, Magyarország Alaptörvényének és a jogszabályoknak megfelelően kerültek lebonyolításra. Az előkészítésben és lebonyolításban részt vevő valamennyi közreműködőnek az elkötelezett feladatellátásáért, építő együttműködéséért ezúton is köszönetemet fejezem ki. Két fontosabb újításunkról is szólok néhány szót. Az egyik, hogy a Nemzeti Választási Iroda 2021 de-cemberétől heti rendszerességgel közzétette a választópolgári létszámadatokat választókerületi és települési bontásban, amelyekből jól láthatóvá vált, hogy nem volt kiugró változás ezekben az adatokban. A másik, hogy hasznosnak bizonyult az ajánlások visszaélésszerű gyűjtésének prevenciójaként kifejlesztett úgynevezett „kit ajánlottam?” szolgáltatás, amellyel a választópolgárok elektronikusan le tudták kérdezni, hogy a nevükben valaki más adotte le ajánlást bármely jelölt részére bárhol az országban. Több mint 130 ezer választópolgár vette igénybe ezt az új szolgáltatást. A jogalkotási javaslataimról röviden. A következő hetekben a közvetlen munkatársaimon túl a területi és az országgyűlési egyéni választókerületi választási irodák vezetőivel is kiértékeljük a választási eljárást, és gyakorlati tapasztalataink, illetve az azokból levont tanulságok alapján fogom a választásokat érintő jogszabály-módosítási javaslataimat megfogalmazni. Elöljáróban egy jelzéssel szeretnék most élni. Tájékoztatom a tisztelt Országgyűlést, hogy a választópolgárok száma hét egyéni választókerületben több mint 20 százalékkal meghaladta az országos átlagot a szavazás napján, ezért a választókerületi beosztás módosítására van szükség. Tisztelt Országgyűlés! Szeretnék végezetül arra rámutatni, hogy a választások megszervezése nem egyszerűen egy elvégzendő feladat vagy projekt, hanem a képviseleti hatalomgyakorlás előfeltétele, amit én a kollégáimmal örömteli és lelkesítő hivatásként élek meg. Számomra nagy megtiszteltetés volt, hogy ebben a munkában részt vehettem. A mai napon az Országgyűlés megkezdi munkáját. „Hass, alkoss, gyarapíts: s a haza fényre derűl!” Kölcsey Ferenc ezen szavaival kívánok önöknek jó munkát, a döntéseikhez pedig kérem a Jóisten segítségét. Tisztelt Országgyűlés! Az országgyűlési képviselők 2022. évi általános választásával kapcsolatos beszámolómat szíveskedjenek elfogadni! Köszönöm a figyelmüket. [[Taps a kormánypártok soraiban.]] [[11.30]]
Tisztelt Országgyűlés! A határozati házszabály 11. §-a alapján a beszámolókról az Országgyűlés majd az esküokmányok ellenőrzéséről szóló jelentést követően, vita nélkül határoz. Tisztelt Országgyűlés! Most a képviselői mandátumvizsgálat következik. A korjegyzőkkel együtt mandátumvizsgáló testületként eljárva, a választási iratok alapján megvizsgáljuk a képviselők és a szószólók megbízólevelét. A határozati házszabály 8. § (2) bekezdése értelmében a névsor szerinti első öt képviselő, Ágh Péter, Apáti István, Aradszki András, Arató Gergely és Bajkai István, testületként eljárva megvizsgálja a korelnök és a korjegyzők megbízóleveleit. A testület most megalakult. Kérem a testület tagjait, hogy a korjegyzőkkel együtt fáradjunk a Kupolacsarnokból nyíló Szacsvay terembe. Tisztelt Országgyűlés! Most a mandátumvizsgálat idejére 20 perc szünetet rendelek el. (Szünet: 11.31 11.59 Elnök: dr. Turi-Kovács Béla Korjegyzők: Illés Boglárka és Végh Noémi)
Tisztelt Országgyűlés! Az ülés vezetésében a továbbiakban Illés Boglárka és Végh Noémi korjegyzők lesznek segítségemre. Bejelentem, hogy a mandátumvizsgáló testület befejezte eljárását. Most a mandátumigazolással folytatjuk munkánkat. Felkérem Ágh Péter képviselő urat, ismertesse a korelnök és a korjegyzők mandátumvizsgálatának eredményét.
Tisztelt Országgyűlés! A névsor szerinti első öt képviselő a választási iratok alapján megvizsgálta a korelnök és a korjegyzők megbízólevelét. Ezek mindegyikét szabályszerűnek találta. Ennek alapján javasoljuk az Országgyűlésnek, hogy a korelnök és a korjegyzők mandátumát igazolja. Köszönöm a szót. [[Lázár János: Pompás beszéd volt. Taps a kormánypártok soraiból.]]
Tisztelt Országgyűlés! A korelnökből és a korjegyzőkből álló mandátumvizsgáló testület a Nemzeti Választási Iroda munkatársainak közreműködésével a köztársasági elnöknek benyújtott vala-mennyi képviselői és szószólói megbízólevelet és választási iratot megvizsgálta. A testület megállapította, hogy ezek mindegyike megfelel a törvényben előírtaknak. A mandátumokat az Országgyűlés vita nélkül igazolja. Most az alakuló ülés első gépi szavazással történő határozata következik, előtte technikai okokra figyelemmel jelenlét-ellenőrzést tartunk. Kérem önöket, győződjenek meg arról, hogy szavazókártyájukat elhelyeztéke a szavazógépben, és nyomják meg annak egyik gombját. [[Megtörténik. A kijelzőn megjelenik az eredmény: 188 jelen van, 11 távol van.]] Megállapítom, hogy 199 gombot nyomtak meg. [[Jelzésre:]] Az Országgyűlés határozatképes. Ha valakinek nem működött a szavazógépe, arra kérem, ha mégsem működött volna, szíveskedjék jelezni, mert azt javítani fogják. [[12.00]] Tisztelt Országgyűlés! Indítványozom az Országgyűlésnek, hogy határozatával igazolja az országgyűlési képviselők és szószólók mandátumát. Kérem, gombnyomással szavazzanak! [[Szavazás.]] Kimondom a határozatot: 196 igen szavazattal, nem szavazat és tartózkodás nélkül a képviselők és szószólók mandátumát az Országgyűlés igazolta. Tisztelt Országgyűlés! Felkérem Illés Boglárka és Végh Noémi korjegyzőket, ismertessék az igazolt képviselők és szószólók névsorát.
Tisztelt Országgyűlés! Az igazolt képviselők névsora a következő: Ágh Péter Dr. Apáti István Dr. Aradszki András Arató Gergely Dr. Bajkai István Bakos Bernadett Balassa Péter Balla György Balla Mihály Bánki Erik Bányai Gábor Barcza Attila Barkóczi Balázs Bartos Mónika Becsó Zsolt Bedő Dávid Bencze János Bencsik János Berki Sándor Bodó Sándor Bóna Zoltán Dr. Brenner Koloman Dr. Budai Gyula Czerván György Czunyiné dr. Bertalan Judit Csárdi Antal Cseresnyés Péter Csöbör Katalin Dankó Béla Dr. Dávid Ferenc Dr. Demeter András Demeter Zoltán Dócs Dávid Dömötör Csaba Dunai Mónika Dúró Dóra Erdős Norbert Erős Gábor F. Kovács Sándor Farkas Sándor Dr. Fazekas Sándor Fekete-Győr András Dr. Fónagy János Font Sándor Földesi Gyula Földi László Gelencsér Attila Gelencsér Ferenc Gréczy Zsolt Gulyás Gergely Dr. Gurmai Zita Gy. Németh Erzsébet Gyopáros Alpár Győrffy Balázs Gyurcsány Ferenc Dr. Hadházy Ákos Hajnal Miklós Halász János Dr. Harangozó Tamás Dr. Hargitai János Harrach Péter Hegedüs Andrea Héjj Dávid Hende Csaba Herczeg Tamás Herczeg Zsolt Dr. Hiller István Hiszékeny Dezső Hollik István Dr. Hoppál Péter Horváth István Horváth László Dr. Hörcsik Richárd Illés Boglárka Jakab István Jakab Péter Jámbor András Imre Dr. Juhász Hajnalka Dr. Kállai Mária Kálmán Olga Kanász-Nagy Máté Kara Ákos Dr. Keresztes László Lóránt Dr. Kiss János Kocsis Máté Dr. Komáromi Zoltán Komjáthi Imre Dr. Koncz Zsófia Kontrát Károly Kordás László Kósa Lajos Dr. Kovács József Kovács Sándor Dr. Kovács Zoltán Kovács Zsolt Kövér László Kubatov Gábor Kunhalmi Ágnes Dr. Láng Zsolt Dr. Latorcai János Lázár János Lezsák Sándor Lőcsei Lajos Dr. Lukács László György Mátrai Márta Dr. Mellár Tamás Menczer Tamás Dr. Mészáros Lajos Mihálffy Béla Dr. Molnár Ágnes Dr. Molnár Zsolt Móring József Attila Nacsa Lőrinc Nagy Bálint Nagy Csaba Dr. Nagy István Dr. Navracsics Tibor Németh Szilárd István Németh Zsolt Novák Előd Nyitrai Zsolt Dr. Oláh Lajos Dr. Orbán Balázs Orbán Viktor Orosz Anna Ovádi Péter Dr. Pajtók Gábor Pánczél Károly Dr. Pesti Imre Pócs János Pogácsás Tibor Dr. Pósán László Potápi Árpád János Rétvári Bence Ritter Imre Riz Gábor Rogán Antal Dr. Salacz László Sas Zoltán Sebián-Petrovszki László Sebők Éva Dr. Selmeczi Gabriella Dr. Semjén Zsolt Dr. Seszták Miklós Dr. Simicskó István Dr. Simon Miklós Simon Róbert Balázs Soltész Miklós Süli János Szabadi István Szabó Hajnalka Szabó Rebeka Szabó Sándor Szabó Szabolcs Szabó Timea Dr. Szabó Tünde Szabó Zsolt Szászfalvi László Szatmáry Kristóf Dr. Szeberényi Gyula Tamás Szijjártó Péter Sztojka Attila Dr. Szűcs Lajos Tállai András Dr. Tapolczai Gergely Tasó László Tessely Zoltán Dr. Tiba István Dr. Tilki Attila Tompos Márton Kristóf Tordai Bence Toroczkai László Dr. Tóth Bertalan Tóth Endre Törő Gábor Dr. Turi-Kovács Béla Tuzson Bence Ungár Péter V. Németh Zsolt Dr. Vadai Ágnes Vajda Zoltán Varga Ferenc Varga Gábor Dr. Varga Judit Varga Mihály Varga Zoltán Vargha Tamás Varju László Vécsey László Végh Noémi Dr. Vejkey Imre Vigh László Dr. Vinnai Győző Vitályos Eszter Dr. Vitányi István Witzmann Mihály Z. Kárpát Dániel Dr. Zsigmond Barna Pál Zsigó Róbert A nemzetiségi szószólók névsora a következő: Varga Szimeon Koranisz Laokratisz Kreszta Traján Szolga József Dr. Rónayné Slaba Ewa Maria Akopjan Nikogosz Giricz Vera Paulik Antal Kissné Köles Erika Alexov Lyubomir Grexa Liliána [[12.10]]
Tisztelt Országgyűlés! Most a képviselők ünnepélyes eskütétele következik. Kérem, hogy az eskü letételéhez álljanak fel! [[A jelenlévők felállnak. Megszólalnak a fanfárok, a vezénylő tiszt az elnöki pulpitussal szemben lévő bejáraton keresztül bejön, és az ülésterem közepéről engedélyt kér a korelnöktől a történelmi zászlók és a nemzeti lobogó behozatalára, aki az engedélyt megadja. A fanfárok hangja mellett az elnöki pulpitus két oldalára bevonulnak a zászlókkal. A díszőrség parancsnoka a pulpitus előtti helyére áll.]] Tisztelt Országgyűlés! Most előolvasom az eskü szövegét. Én, … fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; országgyűlési képviselői tisztségemet a magyar nemzet javára gyakorolom. Isten engem úgy segéljen! Ich, Emmerich Ritter schwöre, dass ich Ungarn und seinem Grundgesetz treu sein, seine Rechtsnormen einhalten und für deren Einhaltung sorgen werde; dass ich mei-ne Funktion als Nationalitätenabgeordneter zum Wohle der ungarischen Nation wahrnehmen werde. So wahr mir Gott helfe! [[Taps a kormánypárti padsorokban és a Mi Hazánk soraiban.]] Tisztelt Országgyűlés! Bejelentem, hogy az Országgyűlés megalakult. Tájékoztatom önöket, hogy a nemzetiségi szószólók közvetlenül az alakuló ülést követően az Országház Zsitvay Tibor termében az Országgyűlés elnöke előtt tesznek esküt, amelyre tisztelettel várjuk a meghívottakat. [[A DK és a Momentum képviselői, valamint a Párbeszéd-frakció néhány tagja elhagyja az üléstermet.]] Bejelentem továbbá, hogy az Alaptörvény 20. cikk (1) bekezdése, valamint a (2) bekezdés a) pontja értelmében a kormány megbízatása az újonnan megválasztott Országgyűlés megalakulásával megszűnt. Az Alaptörvény 22. cikk (1) bekezdése alapján az új kormány megalakulásáig a kormány hivatalban marad, és gyakorolja mindazokat a jogokat, amelyek a kormányt megilletik, nemzetközi szerződés kötelező hatályát azonban nem ismerheti el, és rendeletet csak törvény kifejezett felhatalmazása alapján, halaszthatatlan esetben alkothat. Tisztelt Országgyűlés! Most felkérem Áder János köztársasági elnök urat, tartsa meg beszédét. (Taps a kormánypárti padsorokban.
Miniszterelnök Úr! Házelnök Úr! Tisztelt Országgyűlés! Hölgyeim és Uraim! A magyar választók április 3-án döntöttek. Döntöttek arról, hogy mely pártokat, pártszövetségeket juttatnak parlamenti mandátumhoz. Döntöttek arról, hogy kikre bízzák az ország ügyeinek intézését. Döntöttek arról, hogy kire hárul a kormányzás felelőssége, és ki kap ellenzéki szerepet. Először fordult elő Magyarország történetében, hogy nem 10-12 kisebb-nagyobb, országos listát állító párt, hanem két pártszövetség mérkőzött meg egymással, a többi indulóra ez a kampány kezdetétől világos volt eleve statisztaszerep hárult. Honfitársaim döntése világos és egyértelmű, azt félreérteni, félreértelmezni, félremagyarázni, kétségbe vonni nem lehet. 1990 óta soha ilyen sok nemzetközi megfigyelő nem vett részt az országgyűlési választások ellenőrzésében. A rendszerváltás óta soha ilyen kevés jogorvoslati eljárás nem volt. Ilyen korán még soha nem született meg a választás hivatalos, jogerős végeredménye. A választók április 3-ai döntése politikailag és jogilag megkérdőjelezhetetlen, és mindenkinek tiszteletben kell tartania. Az új Országgyűlés és a leendő kormány legitimációja minden vitán felül áll. [[Taps a kormánypárti padsorokban.]] Az Országgyűlés alakuló ülésén először köszönetet mondok minden honfitársunknak, aki részt vett a választáson. Másodszor, köszönetet mondok mindazoknak, akik a szavazókörökben, a választási bizottságokban segítették a szavazás lebonyolítását és azoknak, akik a jogorvoslati eljárások során a benyújtott kifogásokat időben elbírálták, és ezzel biztosították a feltételeket, hogy az Országgyűlés ma megalakulhasson. Tisztelt Országgyűlés! Magyarország Alaptörvénye 9. cikkének (3) bekezdése szerint a miniszterelnök személyére a köztársasági elnök tesz javaslatot az Országgyűlésnek. A pénteki megbeszélésünkön az új kormány megalakítására felkértem Orbán Viktor miniszterelnök urat, aki a felkérést elfogadta. [[Taps a kormánypárti padsorokban.]] bekezdése szerint a miniszterelnök személyére a köztársasági elnök tesz javaslatot az Országgyűlésnek. A pénteki megbeszélésünkön az új kormány megalakítására felkértem Orbán Viktor miniszterelnök urat, aki a felkérést elfogadta. (Taps a kormánypárti padsorokban.) Ezért az imént idézett alaptörvényi rendelkezés alapján javaslom, hogy az Országgyűlés Orbán Viktor urat válassza meg Magyarország miniszterelnökének. Tisztelt Ház! Az elmúlt tíz évben, amikor az Országgyűlés előtt szóltam, gyakran idéztem Deák Ferencet, most is ezt teszem. 1872 júniusában, amikor negyedik alkalommal országgyűlési képviselővé választották, a következőket írta: Ha isten eddig megsegített bennünket, a magunk iparkodása és isten segítsége talán tovább visz azon a pályán, melyen a haza jövőjét biztosítani és a haza minden lakójának jobblétét elérni akarjuk. Véleménykülönbségek voltak, lesznek a politikában mint általában az emberi működésnek minden terén. Nem is volna jó, ha a politikai véleményekben is különbség nem volna, mert éppen a véleménykülönbségek által őrlődhetik ki az igazság. Csak azt adja isten, hogy polgár polgártársának, ha ellenfele is, ellensége ne legyen. Tisztelt Képviselő Hölgyek és Urak! A választást követő napokban, miközben arra gondoltam, hogy mai beszédemben a kampány tanulságaival is foglalkozom, rájöttem, hogy sokkal fontosabbak a teendőink, semhogy néhány képviselő háborgó lelkével, minősíthetetlen stílusával vagy „A vesztes csapaton ne változtass!” stratégia értelmezésével foglalkozzunk. [[Szórványos derültség a kormánypárti padsorokból.]] Tehát inkább a ránk váró feladatokról beszélek. Deák Ferencnek, a reformkor nagyjainak vagy az 1867-es kiegyezés előkészítőinek a példája azt mutatja, hogy csak igenekből lehet országot építeni, de ahhoz, hogy ez az építkezés sikeres legyen, hogy a választók bizalmát elnyerhessék, megtarthassák, először nemet kell mondani néhány dologra. [[12.20]] Nemet kell mondani a kettős mérce alkalmazására, az öncélú, rövidlátó politikára, az idegen érdekek kiszolgálására. [[Jámbor András felnevet. Taps a kormánypártok soraiban.]] Nemet kell mondani az alkotmányellenes szándékokra, a társadalom nyugalmának megzavarására, a békétlenségre. [[Taps a kormánypártok soraiban.]] [[Taps a kormánypártok soraiban.]] Nemet kell mondani a hazugságra, a demagógiára, a jellemtelenségre, az elvtelenségre; nemet az alpári beszédre. (Taps a kormánypártok soraiban.) Tisztelt Képviselő Hölgyek és Urak! Arra biztatom önöket, hogy a következő években mondjanak igeneket; igent a nemzeti érdekek képviseletére, az ország gyarapodására, a magyarok biztonságára. Igent az érveket érvekkel ütköztető, tényekre építő vitákra. De legfőképp mondjanak igent közös sikereinkre, mert azoknak mindannyian örülhetünk. Örüljünk kastélyfelújítási programunk nemzeti önbecsülésünket erősítő eredményeinek, a régóta esedékes infrastruktúra-fejlesztéseknek, a teremtett világ megóvása érdekében megvalósított beruházásoknak, felújított vagy újonnan épített egészségügyi intézményeinknek. Örüljünk templomaink, búcsújáró helyeink, határon túli műemlékeink megújításának. Örüljünk új sportlétesítményeinknek, a sikeresen megrendezett világversenyeknek, és örüljünk annak, hogy fővárosunk gyarapodása új és felújított épületekkel csak a millennium időszakával mérhető. Öröm és jogos büszkeség, amit mindannyian érezhetünk, hiszen az elmúlt évek a közvagyon jelentős gyarapításának esztendei voltak. Hálával és elismeréssel tartozunk mérnököknek, restaurátoroknak, építőipari szakembereknek, belsőépítészeknek, mindenkinek, aki a tehetségével, tudásával, szorgalmával részese volt ennek a munkának. [[Taps a kormánypártok soraiban.]] Jó lenne, ha mindenki tudna örülni a másik sikerének: a budapestiek a vidék gyarapodásának, a vidék a főváros erősödésének. Arra biztatom a falvakban, községekben, városokban élőket, hogy jöjjenek minél gyakrabban Budapestre, nézzék meg a felújított Operaházat, látogassanak el az Eiffel Műhelyházba, töltsenek el néhány órát a Magyar Zene Házában. A programok, helyszínek felsorolását hosszan folytathatnám. A fővárosban élőket pedig arra biztatom, hogy látogassanak el vidékre és a határon túlra. Az újjáépített borsi Rákóczi-kastélytól kezdve a felújított mátraverebély-szentkúti búcsújáróhelyen át az újjávarázsolt komáromi Csillagerődön keresztül az új sportlétesítményekig láthatják közjavaink gyarapításának kézzelfogható bizonyítékait, határon innen és túl. Mindeközben ismerjék meg az ott élők gondolkodását, szokását, hagyományait, kóstolják meg a különböző tájak ételeit, ízleljék meg borait, tapasztalják meg, hogy mit jelent földet művelni, állatot tartani, és hogy az mennyi erőfeszítéssel és lemondással jár. Tapasztalják meg, hogy mit jelent vidéki értelmiségiként vagy vállalkozóként boldogulni. Nyújtson kezet egymásnak minden jóakaratú ember, akinek fontos Magyarország és a magyar nemzet gyarapodása, mert ahogy Deák Ferenc figyelmeztetett minket: „polgár polgártársának ellenfele lehet, de ellensége ne legyen”. Tisztelt Országgyűlés! „Ha visszatekintünk a múltra, örömmel kecsegtetem magamat azon hittel, hogy hazánk sorsa javult.” mondta Deák Ferenc korábban idézett beszédében. „De nem elég, nem szabad csak a múltra tekinteni, tekintenünk kell főképp a jövőre. És akkor, ha nem is riadok el, de mégis aggódva nézek azon nagy tömegére a teendőknek, melyek hazánkban szükségesek…” aggódva nézek azon nagy tömegére a teendőknek, melyek hazánkban szükségesek. Tisztelt Ház! Az elmúlt év végén, látva a kedvező gazdasági adatokat, joggal bizakodhattunk, hogy túl leszünk a Covid-járvány okozta gazdasági nehézségeken, noha tudtuk, hogy a magas energia- és nyersanyagárak, valamint a növekvő infláció miatt eleve nehéz terepen kell haladniuk a gazdaságpolitika irányítóinak. Az orosz-ukrán háború azonban az egész világon, így az Európai Unióban és Magyarországon is mindent megváltoztatott. Miért? Mind a kormányok, mind a vállalkozások számára komoly fejtörést okoz, hogy a gáz ára hatszorosa, a villany ára ötszöröse a korábbi években megszokottnak. A háború a mostani, jelentősen megnövelt árakat tartósan magasan tarthatja, sőt tovább is emelheti, a világ nyersanyag- és alapanyag-ellátását pedig jelentősen megnehezíti, nemcsak a vas- és acéltermékek, de jó néhány speciális ipari alapanyag és mezőgazdasági termék vonatkozásában is. Az Európai Bizottság adatai szerint az eszköz- és készlethiány az autó-, gép- és nyomdaiparban, gumiiparban, az elektronikai iparban, de már a gyógyszeriparban is riasztó méretűvé vált. A félvezetők nehezen hozzáférhetők, a mikrocsipekre 30 hetet kell várni. A helyzetet tovább rontja, hogy a csipgyártáshoz nélkülözhetetlen palládium és neongáz zömében Oroszországból és Ukrajnából származik. A magas infláció az alacsony jövedelmű országokban megélhetési válságot, növekvő társadalmi feszültséget és politikai robbanást eredményezhet. De az adósságban fuldokló, fejlett országok kormányai számára is további súlyos kérdéseket vet fel az infláció. Riasztó adat, hogy a világ adósságállománya, az állami és a magánszektoré is, 2007 óta megduplázódott. Az élelmiszerárak kérdésével külön is érdemes foglalkozni. Az ENSZ kereskedelmi és fejlesztési szervezete március 17-én közzétett egy gyorsjelentést arról, hogy milyen hatással lesz egy elhúzódó orosz-ukrán háború a világ gazdaságára. Oroszország és Ukrajna meghatározó szereplő a globális élelmiszerpiacon. A két ország részesedése a világ kereskedelméből napraforgómag és -olaj esetében 53 százalék, búza tekintetében 27 százalék. Az alapvető gabonákból a törökországi import egynegyede, a kínai közel egynegyede, az indiai több mint 10 százaléka a hadban álló két országból származik. Tizenhat afrikai ország búzabehozatalának több mint fele érkezett a háborús övezetből. Az ENSZ szerint a hadicselekmények, a műtrágyagyártás csökkenése, a gazdasági infrastruktúra károsodása és a téli-tavaszi aszály miatt akár 50 százalékkal is csökkenhet az idei termés, ez pedig az árak további drasztikus emelkedéséhez, a szegényebb afrikai, ázsiai országokban ellátási gondokhoz, növekvő szociális feszültséghez és társadalmi robbanáshoz vezethet. Az ENSZ humanitárius célú akcióihoz a gabona 85 százalékát Oroszországból és Ukrajnából vásárolta. Rossz belegondolni, hogy ha nem lesz elegendő gabona a lakosság ellátására, és még a humanitárius készletek is megcsappannak, annak milyen hatása lesz az ott élők életkörülményeire és az érintett országokból induló migrációra. [[12.30]] António Guterres ENSZ-főtitkár nem véletlenül kongatja a vészharangot. Tisztelt Ház! Nem kell különösebb jóstehetség, hogy lássuk: nehéz év, nehéz évek várnak ránk. A Covid-járvány, bár szolidabb formában, még mindig itt van velünk. Úgy tűnik, a háború elhúzódik, ráadásul egy gazdasági válság készül ránk rúgni az ajtót. Az új Országgyűlésnek és az új kormánynak minden korábbi sikeres válságkezelési tapasztalatára szüksége lesz, hogy a világgazdaság háborgó tengerén Magyarország hajóját jó irányba kormányozza. A választói felhatalmazás világos, a feladat emberes, a siker pedig emberfeletti erőfeszítést kíván. De akármilyen nehézségek lesznek, akármilyen vitában kell helytállniuk, bármilyen nemtelen támadások érik is önöket, soha ne feledjék: „A haza minden előtt!” [[Hosszan tartó taps a kormánypártok soraiban.]]
Megköszönöm köztársasági elnök úr szavait. Tisztelt Országgyűlés! Kérem, hogy felállva tisztelegjünk a nemzeti zászló és a történelmi zászlók kivonulása előtt. [[A díszőrség parancsnoka előlép, majd jelzésére a fanfárok hangjára a zászlókkal elhagyják az üléstermet. A jelenlévők leülnek.]] Tisztelt Országgyűlés! Most az aláírt képviselői esküokmányok leadása és ellenőrzése következik. A korjegyzőkkel együtt testületként eljárva ellenőrizzük a képviselők esküokmányát. A határozati házszabály 10/A. § (3) bekezdése értelmében a névsor szerinti első öt képviselő testületként eljárva ellenőrzi a korelnök és a korjegyzők esküokmányát. Kérem a testület tagjait, hogy a korjegyzőkkel együtt fáradjunk a Kupolacsarnokból nyíló Szacsvay terembe. Tisztelt Országgyűlés! Az aláírt esküokmányok leadása és ellenőrzése céljából most előreláthatólag húszperces tárgyalási szünetet rendelek el. A szünet végét a csengő jelzi. (Szünet: 12.34 13.20 Elnök: dr. Turi-Kovács Béla Korjegyzők: dr. Koncz Zsófia és Ungár Péter)
Tisztelt Országgyűlés! Az ülés vezetésében a továbbiakban Koncz Zsófia és Ungár Péter korjegyzők lesznek segítségemre. Bejelentem, hogy az esküokmányok ellenőrzése befejeződött. Felkérem Ágh Péter képviselő urat, ismertesse a korelnök és a korjegyzők esküokmánya ellenőrzésének eredményét.
Tisztelt Országgyűlés! [[A hangosítás nem működik. Közbeszólások: Hang!]] Tisztelt Országgyűlés! A névsor szerinti első öt képviselő a határozati házszabály 10/A. §-a alapján a korelnök és a korjegyzők esküokmányának ellenőrzését elvégezte. Ezek mindegyikét szabályszerűnek találta. Köszönöm a szót, elnök úr. [[Taps a kormánypárti sorokban. Kálmán Olga és Arató Gergely tapsol.]]
Tisztelt Országgyűlés! A korelnökből és a korjegyzőkből álló, esküokmányokat ellenőrző testület a határozati házszabály 10/A. §-a alapján valamennyi képviselői esküokmány ellenőrzését elvégezte. Megállapította, hogy Hadházy Ákos képviselő nem tett esküt, így az Országgyűlésről szóló törvény 28. § (6) és (7) bekezdése alapján az Országgyűlés és a bizottságok ülésein nem vehet részt, tanácskozási és szavazati jogát nem gyakorolhatja, indítványt nem nyújthat be, az Országgyűlés tisztségeire, bizottságba nem választható meg, képviselőcsoport megalapításában nem vehet részt, és javadalmazásra sem jogosult. [[Taps a kormánypárti sorokban.]] és (7) bekezdése alapján az Országgyűlés és a bizottságok ülésein nem vehet részt, tanácskozási és szavazati jogát nem gyakorolhatja, indítványt nem nyújthat be, az Országgyűlés tisztségeire, bizottságba nem választható meg, képviselőcsoport megalapításában nem vehet részt, és javadalmazásra sem jogosult. (Taps a kormánypárti sorokban.) Felkérem a műszaki páholy munkatársait, hogy a képviselő gépét kapcsolják ki. Tisztelt Országgyűlés! Az Alaptörvény, valamint az országgyűlésről szóló törvény rendelkezik a képviselői és a szószólói tisztséggel való összeférhetetlenségről. Felkérem Ungár Péter korjegyzőt, tegye meg az összeférhetetlenséggel kapcsolatos bejelentést.
Tisztelt Országgyűlés! Tájékoztatom önöket, hogy minden képviselő és szószóló benyújtotta összeférhetetlenségi nyilatkozatát. Bedő Dávid, Gelencsér Ferenc, Hegedüs Andrea, Kanász-Nagy Máté, Orosz Anna, Sebők Éva, Szabó Rebeka, Tompos Márton Kristóf és Tóth Endre úgy nyilatkoztak, hogy velük szemben összeférhetetlenségi ok áll fenn, így az összeférhetetlenség fennállása alatt az Országgyűlés és az országgyűlési bizottságok ülésén tanácskozási és szavazati jogukat nem gyakorolhatják, indítványt nem nyújthatnak be, és javadalmazásra sem jogosultak. Tisztelt Országgyűlés! Bejelentem, hogy az imént felsorolt képviselőkön kívül valamennyi képviselő és szószóló nemleges összeférhetetlenségi nyilatkozatot tett, így az Országgyűlés mai ülésén gyakorolhatják az előbbiekben felsorolt jogaikat.
Köszönöm szépen. Felkérem a műszaki páholy munkatársait, hogy a felsorolt képviselők gépét kapcsolják ki. Tisztelt Országgyűlés! Soron következik a Nemzeti Választási Bizottság elnökének a Nemzeti Választási Bizottság országgyűlési képviselők 2022. április 3-án megtartott általános választásán végzett tevékenységéről szóló B/1. számú beszámolójának a határozathozatala. Kérdezem a tisztelt Országgyűlést, elfogadjae a Nemzeti Választási Bizottság elnökének B/1. számú beszámolóját. Kérem, most szavazzanak! [[Szavazás.]] Kimondom a határozatot: az Országgyűlés 145 igen szavazattal, 38 nem szavazat ellenében, tartózkodás nélkül a beszámolót elfogadta. Tisztelt Országgyűlés! Most következik a Nemzeti Választási Iroda elnökének az országgyűlési képviselők 2022. április 3. napján megtartott általános választásával kapcsolatos állami feladatok megszervezéséről és lebonyolításáról szóló B/2. számú beszámolójának határozathozatala. Kérdezem a tisztelt Országgyűlést, hogy elfogadjae a Nemzeti Választási Iroda elnökének B/2. számú beszámolóját. Kérem, most szavazzanak! [[Szavazás.]] Kimondom a határozatot: az Országgyűlés 145 igen szavazattal, 39 nem szavazat ellenében, tartózkodás nélkül a beszámolót elfogadta. Tisztelt Országgyűlés! Engedjék meg, hogy köszönetet mondjak mindannyiunk nevében annak a közel százezer közreműködőnek, akik az országban segítettek a 2022. évi országgyűlésiképviselő-választás sikeres megszervezésében és lebonyolításában. Tisztelt Országgyűlés! Bejelentem, hogy a parlamenti pártok megalakították képviselőcsoportjukat. A frakcióvezetők a házszabály 12. § (3) bekezdése alapján írásban bejelentették a képviselőcsoport elnevezését, a csoport vezetőjének és egyéb tisztségviselőinek nevét, valamint a képviselőcsoportot alkotók névsorát. Felkérem Koncz Zsófia korjegyzőt, ismertesse a megalakult képviselőcsoportok elnevezését, létszámát, valamint frakcióvezetőit.
Tisztelt Országgyűlés! Tájékoztatom önöket, hogy a Fidesz – Magyar Polgári Szövetség 117 fős frakciójának vezetője Kocsis Máté képviselő úr. [[Taps a kormánypártok soraiban. Kálmán Olga és Jámbor András Imre tapsol.]] A Kereszténydemokrata Néppárt 18 fős frakciójának vezetője Simicskó István képviselő úr. A Demokratikus Koalíció 15 fős frakciójának vezetője Gyurcsány Ferenc képviselő úr. A Jobbik Magyarországért Mozgalom 10 fős frakciójának vezetője Jakab Péter képviselő úr. A Momentum Mozgalom 10 fős frakciójának vezetője Fekete-Győr András képviselő úr. A Magyar Szocialista Párt 10 fős frakciójának vezetője Tóth Bertalan képviselő úr. A Párbeszéd Magyarországért Párt 6 fős frakciójának vezetője Tordai Bence képviselő úr. [[Taps a kormánypártok, az MSZP, a DK, a Párbeszéd és az LMP soraiból. Közbeszólás a kormánypártok soraiból: Hol van?]] A Mi Hazánk 6 fős frakciójának vezetője Toroczkai László képviselő úr. [[Taps a kormánypártok és a Mi Hazánk soraiból.]] Az LMP – Magyarország Zöld Pártja 5 fős frakciójának vezetője Ungár Péter képviselő úr.
Tisztelt Országgyűlés! Soron következik az Országgyűlés elnökének titkos szavazással történő választása. Az Országgyűlésről szóló törvény 6. § (2) bekezdése alapján közös jelölés hiányában a legnagyobb létszámú képviselőcsoport, tehát a Fidesz jogosult indítványt tenni a házelnök személyére vonatkozóan. Az erre vonatkozó jelölést megkaptam. Ennek figyelembevételével az S/3. számú javaslatomban azt kezdeményeztem, hogy az Országgyűlés Kövér László urat válassza meg házelnökké. [[13.30]] Felhívom figyelmüket, hogy az Országgyűlésről szóló törvény rendelkezései szerint ehhez módosító javaslatot nem lehet benyújtani. A házelnök megválasztása titkos szavazással történik. Tisztelt Országgyűlés! A határozati házszabály 1. számú melléklete tartalmazza a titkos szavazás lebonyolításának rendjét. Felkérem Koncz Zsófia és Ungár Péter korjegyzőket, ismertessék a legfontosabb tudnivalókat, képviselőtársaimat pedig tisztelettel kérem, hogy a helyükön hallgassák végig az ismertetést.
Tisztelt Országgyűlés! A titkos szavazás szabályai a következők: a szavazás során az Országgyűlés korelnöke és korjegyzői szavazatszámláló bizottságként járnak el. A képviselők az Országház Alsóházi üléstermének Duna-parti folyosóján vehetik át a szavazólapokat a nevük kezdőbetűjének megfelelő csoportból, ábécésorrendben, négy csoportban. Tájékoztatom önöket, hogy a szektoroknál egy darab szavazólapot, továbbá egy borítékot vehetnek át. Kérem, hogy az átvétel tényét az asztaloknál elhelyezett íveken aláírásukkal igazolni szíveskedjenek. Tájékoztatom önöket, hogy a szavazás során szavazófülkét is igénybe lehet venni. Kérem önöket, hogy a szavazólapon az „igen”, „nem”, illetve „tartózkodom” rovatba helyezzék el jelölésüket.
Szavazni csak a hivatalos szavazólapokkal lehet. Érvényes szavazatnak az minősül, amit a szavazólapon szereplő jelöltre adtak le, a neve melletti „igen”, „nem” vagy „tartózkodom” négyzetben elhelyezett két, egymást metsző vonallal. Érvénytelen az a szavazat, melyről nem lehet kétséget kizáró módon megállapítani, hogy a képviselő kire, illetve hogyan szavazott. Semmis az a szavazat, amelyet nem a hivatalos szavazólapon adtak le; amelyikről hiányzik a bélyegzőlenyomat; illetve, ha a szavazólapot a képviselő átveszi, de nem dobja be az urnába. Tájékoztatom önöket, hogy amennyiben a szavazólap kitöltését bárki elrontja, a szavazatszámláló bizottság urnánál tartózkodó tagjai azt bevonják, és helyébe új lapot adnak ki.
Tisztelt Országgyűlés! Tájékoztatom önöket, hogy a szavazatok leadására 20 perc áll rendelkezésre. A titkos szavazás megkezdését és befejezését az üléstermi csengő jelzi. Megkérem képviselőtársaimat, hogy fáradjanak a nevük kezdőbetűjének megfelelő táblával jelzett asztalhoz, ahol megkapják a szavazólapokat. Felhívom figyelmüket, hogy a korábbi alakuló üléseken kialakult gyakorlatnak megfelelően vigyék magukkal és a szavazólap átvétele előtt szíveskedjenek felmutatni képviselői igazolványukat. A szavazólap átadására csak ennek ellenében kerülhet sor. Ezt követően a névjegyzéken a felvétel tényét, kérem, aláírásukkal igazolják. Most a szavazás és az összeszámlás idejére 40 perc szünetet rendelek el. (Szünet: 13.33 14.30 Elnök: dr. Turi-Kovács Béla Korjegyzők: Bakos Bernadett és Varga Ferenc)
Tisztelt Országgyűlés! Folytatjuk munkánkat. Az ülés vezetésében a továbbiakban Bakos Bernadett és Varga Ferenc korjegyzők lesznek segítségemre. Bejelentem, hogy a szavazatszámláló bizottság befejezte a munkáját, megállapította, hogy a szavazás érvényességét befolyásoló esemény nem történt. Ismertetem a szavazás eredményét. A titkos szavazáson 185 képviselő a szavazólapot felvette. Kövér László személyére az urnában megtalált szavazólapok száma alapján 185 képviselő adta le a szavazatát. Ezek megoszlása a következő: az érvénytelen szavazatok száma 2, az érvényes szavazatok száma 183, ebből az igen szavazatok száma 170, a nem szavazatok száma 13, tartózkodás nem volt. Ezek alapján a korjegyzők megállapították, hogy az Országgyűlés elnökének megválasztása érvényes és eredményes volt. [[Hosszan tartó taps a kormánypártok soraiban.]] Bejelentem, hogy az Országgyűlés Kövér László urat az Országgyűlés elnökévé megválasztotta. [[Taps a kormánypártok soraiban. Közbeszólások: Éljen! Kövér László felállva köszöni meg a tapsot.]] Most az ünnepélyes eskütétel következik. Felkérem Kövér László házelnök urat, fáradjon az ülésterem közepére és tegye le az esküt, az Országgyűlés tagjait pedig arra kérem, hogy szokásainknak megfelelően felállva hallgassuk meg azt. [[A jelenlévők felállnak. A nemzeti lobogót tartó országgyűlési őr az elnöki pulpitus felől bejön, és a zászlót megdöntve a terem közepén áll az eskü időtartama alatt.]] Tisztelt Országgyűlés! Most előolvasom az eskü szövegét. [[Az elnök előolvassa az eskü szövegét, amelyet Kövér László a nevével kiegészítve megismétel.]]
Én, Kövér László fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; országgyűlési elnöki tisztségemet a magyar nemzet javára gyakorolom. Isten engem úgy segéljen! [[A kormánypártok padsoraiban a képviselők állva, hosszan tapsolnak. Az ellenzék padsoraiban rövid taps után a képviselők helyet foglalnak.]]
Most felkérem Nacsa Lőrinc korjegyző urat, hogy aláírásra készítse elő az esküokmányokat, Kövér László házelnök urat pedig kérem, hogy kézjegyével lássa el azokat. [[Megtörténik. Az esküokmányt aláírató Nacsa Lőrinc gratulál Kövér Lászlónak, és átadja az aláírt esküokmány egyik példányát.]] Az Országgyűlés és a magam nevében gratulálok Kövér László házelnök úrnak a megválasztásához, eredményes munkát és sok sikert kívánok. Tisztelt Képviselőtársaim! Előzetesen tájékoztatom képviselőtársaimat, hogy házelnök úr az ülésteremben fogadja a gratulációkat, elsőként Áder János köztársasági elnök úrtól. Köszönöm szépen. [[Hosszan tartó taps a kormánypártok padsoraiban. Kövér Lászlónak elsőként dr. Áder János, Orbán Viktor, majd dr. Semjén Zsolt, Kocsis Máté, dr. Simicskó István, Ungár Péter, dr. Tóth Bertalan, Toroczkai László, dr. Lukács László György, dr. Sulyok Tamás, dr. Varga Zs. András, Ritter Imre, dr. Polt Péter, Domokos László, dr. Kozma Ákos, Rigó Csaba Balázs gratulál.]] Tisztelt Országgyűlés! Most az alelnökök és a jegyzők nyílt szavazással történő megválasztására kerül sor. Tisztelt Országgyűlés! A képviselőcsoportok vezetőinek közös indítványa hiányában házelnök úr S/4. számú javaslatában azt kezdeményezi, hogy az Országgyűlés hat alelnököt köztük a törvényalkotásért felelős alelnököt és tizenkét jegyzőt válasszon. Felkérem Bakos Bernadett korjegyzőt, hogy ismertesse a javaslatok tartalmát.
Az S/4. számú javaslatban házelnök úr azt kezdeményezi, hogy az Országgyűlés alelnökének Jakab Istvánt, Lezsák Sándort, Latorcai Jánost, Oláh Lajost és Dúró Dórát, a törvényalkotásért felelős alelnöknek Hende Csabát; jegyzőnek pedig Gelencsér Attilát, Szűcs Lajost, Tiba Istvánt, Vinnai Győzőt, Aradszki Andrást, Földi Lászlót, Móring József Attilát, Z. Kárpát Dánielt, Hiszékeny Dezsőt, Szabó Sándort, Dócs Dávidot, valamint Bakos Bernadettet válassza meg.
Tisztelt Országgyűlés! A javaslathoz módosító javaslatot nem lehet benyújtani. A tisztségviselőkről az Országgyűlés személyenként, vita nélkül határoz. Kérdezem önöket, hogy megválasztjáke Jakab Istvánt az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 176 igen szavazattal, nem szavazat nélkül, 3 tartózkodás mellett Jakab Istvánt az Országgyűlés alelnökének megválasztotta. Kérdezem a tisztelt Országgyűlést, hogy megválasztjae Lezsák Sándort az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 179 igen szavazattal, nem szavazat nélkül, 1 tartózkodás mellett Lezsák Sándort az Országgyűlés alelnökének megválasztotta. Kérdezem a tisztelt Országgyűlést, hogy megválasztjae Latorcai Jánost az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 180 igen szavazattal, nem szavazat nélkül, 3 tartózkodás mellett Latorcai Jánost alelnöknek megválasztotta. Gratulálok! Kérdezem a tisztelt Országgyűlést, megválasztjae Oláh Lajost az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 183 igen szavazattal, nem szavazat és tartózkodás nélkül Oláh Lajost alelnöknek megválasztotta. Kérdezem a tisztelt Országgyűlést, hogy megválasztjae Dúró Dórát az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 154 igen szavazattal, 14 nem szavazat ellenében, 1 tartózkodás mellett Dúró Dórát az Országgyűlés alelnökének megválasztotta. Kérdezem a tisztelt Országgyűlést, hogy megválasztjae Hende Csabát az Országgyűlés törvényalkotásért felelős alelnökének. Kérem, szavazzanak! [[Szavazás.]] Kimondom a határozatot: az Országgyűlés 177 igen szavazattal, nem szavazat nélkül, 1 tartózkodás mellett Hende Csabát az Országgyűlés törvényalkotásért felelős alelnökének megválasztotta. [[14.40]] Tisztelt Országgyűlés! Most az Országgyűlés jegyzőinek személyéről döntünk. Kérdezem a tisztelt Országgyűlést, megválasztjae Gelencsér Attilát az Országgyűlés jegyzőjének. Kérem, szavazzanak! [[Szavazás.]] Az Országgyűlés 179 igen szavazattal, ellenszavazat nélkül, 2 tartózkodás mellett Gelencsér Attilát az Országgyűlés jegyzőjének megválasztotta. Kérdezem a tisztelt Országgyűlést, megválasztjae Szűcs Lajost az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 175 igen szavazattal, ellenszavazat nélkül, 4 tartózkodás mellett Szűcs Lajost az Országgyűlés jegyzőjének megválasztotta. Kérdezem a tisztelt Országgyűlést, megválasztjae Tiba Istvánt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 179 igen szavazattal, ellenszavazat nélkül, 3 tartózkodás mellett Tiba Istvánt az Országgyűlés jegyzőjének megválasztotta. Kérdezem a tisztelt Országgyűlést, megválasztjae Vinnai Győzőt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 179 igen szavazattal, ellenszavazat nélkül, 3 tartózkodás mellett Vinnai Győzőt az Országgyűlés jegyzőjének megválasztotta. Kérdezem a tisztelt Országgyűlést, megválasztjae Aradszki Andrást az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 178 igen szavazattal, ellenszavazat nélkül, 3 tartózkodás mellett Aradszki Andrást az Országgyűlés jegyzőjének megválasztotta. Kérdezem a tisztelt Országgyűlést, megválasztjae Földi Lászlót az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 180 igen szavazattal, ellenszavazat nélkül, 1 tartózkodás mellett Földi Lászlót az Országgyűlés jegyzőjének megválasztotta. Kérdezem a tisztelt Országgyűlést, megválasztjae Móring József Attilát az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 176 igen szavazattal, ellenszavazat nélkül, 2 tartózkodás mellett Móring József Attilát az Országgyűlés jegyzőjének megválasztotta. Kérdezem a tisztelt Országgyűlést, megválasztjae Z. Kárpát Dánielt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés Z. Kárpát Dánielt az Országgyűlés jegyzőjének megválasztotta. Bocsánat! Elnézést kérek, az eredményt nem mondtam be. Megismétlem az eredményhirdetést: az Országgyűlés 181 igen szavazattal, ellenszavazat és tartózkodás nélkül Z. Kárpát Dánielt az Országgyűlés jegyzőjének megválasztotta. Tisztelt Országgyűlés! Kérdezem a tisztelt Országgyűlést, megválasztjae Hiszékeny Dezsőt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: Hiszékeny Dezsőt az Országgyűlés 183 igen szavazattal, nem szavazat és tartózkodás nélkül az Országgyűlés jegyzőjének megválasztotta. Kérdezem a tisztelt Országgyűlést, megválasztjae Szabó Sándort az Országgyűlés jegyzőjének. Kérem, szavazzanak! [[Szavazás.]] Kimondom a határozatot: 177 igen szavazattal, nem szavazat és tartózkodás nélkül az Országgyűlés Szabó Sándort jegyzőjének megválasztotta. Kérdezem a tisztelt Országgyűlést, megválasztjae Dócs Dávidot az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 171 igen szavazattal, nem szavazat nélkül, 3 tartózkodás mellett Dócs Dávidot az Országgyűlés jegyzőjének megválasztotta. Tisztelt Országgyűlés! Kérdezem a tisztelt Országgyűlést, megválasztjae Bakos Bernadettet az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 181 igen szavazattal, nem szavazat és tartózkodás nélkül Bakos Bernadettet az Országgyűlés jegyzőjének megválasztotta. Tisztelt Országgyűlés! Valamennyiünk nevében a megválasztott tisztségviselőknek gratulálok, munkájuk ellátásához sok sikert kívánok. Tisztelt Országgyűlés! Bejelentem, hogy a képviselőcsoportok megalakulásával, valamint az Országgyűlés tisztségviselőinek megválasztásával a Házbizottság megalakult. A Házbizottság tagjai: Kövér László házelnök úr; Jakab István, Lezsák Sándor, Latorcai János, Oláh Lajos, Dúró Dóra alelnökök, Hende Csaba törvényalkotásért felelős alelnök; valamint Kocsis Máté, a Fidesz, Simicskó István, a KDNP, Gyurcsány Ferenc, a DK, Jakab Péter, a Jobbik, Fekete-Győr András, a Momentum, Tóth Bertalan, az MSZP, Tordai Bence, a Párbeszéd, Toroczkai László, a Mi Hazánk és Ungár Péter, az LMP frakcióvezetője. Tisztelt Országgyűlés! Az ülés vezetését ezennel átadom Kövér László házelnök úrnak, valamint megköszönöm a korjegyzők munkáját, és felkérem Szűcs Lajos és Hiszékeny Dezső jegyző urakat, legyenek a házelnök úr segítségére az ülés vezetésében. (Az elnöki széket Kövér László, az Országgyűlés elnöke, a jegyzői székeket dr. Szűcs Lajos és Hiszékeny Dezső foglalja el.) [[14.50]]
Tisztelt Képviselőtársaim! Engedjék meg, hogy kötelességszerű köszönetnyilvánításokkal kezdjem a munkámat és a mondandómat. Mindenekelőtt mindannyiunk nevében köszönetet mondok a választásokon részt vevő polgároknak, akik kitüntettek bennünket bizalmukkal. Köszönöm az Országgyűlés Hivatala dolgozóinak, hogy ahogy 32 esztendeje mindig, úgy az elmúlt négy esztendőben is kiválóan végezték a képviselők tevékenységét segítő munkájukat, és e körben a mai alakuló ülést is előkészítették. Végül köszönöm képviselőtársaim támogató szavazatát is, mellyel ismételten e megtisztelő tisztségbe emeltek. Ígérem, hogy a jövőben is lelkiismeretem, meggyőződésem és legjobb tudásom szerint, kiszámíthatóan és méltányosan igyekszem gyakorolni a megbízatásomat, a kötelezettségeimet. Tisztelt Ház! Május 2-a van, mely nap nemcsak a kommunista diktatúra után szabadon választott kilencedik országgyűlés megalakulásának a napja, hanem az elsőé is. A világjárvány okozta korlátozások megakadályoztak bennünket abban, hogy méltó módon emlékezzünk az első szabadon választott Országgyűlés megalakulásának 30. évfordulójára. Tegyük meg ezt most! Adózzunk tisztelettel Szabad György házelnök úr és mindazon képviselőtársunk előtt, akik munkájukkal megalapozták annak lehetőségét, hogy ma is együtt lehessünk! Heten vagyunk önök között ma itt, akik 32 esztendővel ezelőtt is esküt tehettünk. Vannak olyan képviselőtársaink, akik még nem is éltek akkor, és vannak, sajnos sokan, akik az előző nyolc Országgyűlés tagjai közül már nem lehetnek közöttünk. Ha itt lennének, velünk együtt feltehetnék azt a kérdést, hogy 32 évvel ezelőtt a jövőbe tekintve vajon ide akartunke eljutni. Amiben az akkori képviselők többsége valószínűleg egyezett, az egy önálló, független, a szomszédaival békében élő, az európai együttműködésbe egyenrangú társként visszailleszkedő, az országhatárokra tekintet nélkül egységesnek felfogott nemzet gyarapodását biztosító, erős magyar állam felépítésének a szándéka volt. Bár értékelhetjük az elmúlt parlamentek és kormányok teljesítményét különbözőképpen, éppúgy, mint jelenbeli állapotaink minőségét, az azonban tagadhatatlan, mert a tények, a számadatok cáfolhatatlanul igazolják, hogy nemzetünk, társadalmunk és benne családjaink állapota, helyzete, boldogulási esélyei ma jobbak, mint a rendszerváltozás kezdete óta bármikor. Talán nem tévedek, ha azt állítom, hogy a választás eredményeinek alakulását legerőteljesebben éppen ez határozta meg. Magyarország ma egy erős, emelkedő pályán mozgó, tekintéllyel bíró ország, amely minden polgárának élhető otthont és jövőt kínál, és amelyet az európai politikában senki nem hagyhat számításon kívül. Ha visszatekintünk az első világháború óta eltelt történelmünkre, de talán akár az elmúlt fél évezredre is, haza és haladás, függetlenség és gyarapodás harmonikus érvényesülésének távlatai még soha nem festettek olyan jó képet, mint az elmúlt évtizedben. Mégis, ezzel látszólag ellentétben, azt is kell mondjuk, hogy a veszélyek korát éljük. Mindazt, amit az elmúlt 32 esztendő munkájával, annak erőfeszítései, megpróbáltatásai, kudarcai és sikerei révén elértünk, ma újra veszély fenyegeti. Pénzügyi-gazdasági válság, illegális migráció, világjárvány és most egy, a szomszédunkban dúló újabb, de a korábbiakhoz nem fogható kockázatokat hordozó háború, mindez egy önbizalmát és önazonosságát vesztett, gazdaságilag és demográfiailag hanyatlásnak indult európai közösség, ránk uszuló zöld és szivárványos köntösben tetszelgő, de barna és vörös színt visszaidéző új totalitarizmusok fenyegetése és a szuverenitásunkat egyre agresszívebben megkérdőjelező új birodalomépítési törekvések közegében. Erőnk és képességeink minden eddiginél nagyobb mértékű latba vetése minden eddiginél nagyobb fegyelem mellett lehet csak elégséges, hogy a készülő viharban helytállhassunk. [[Tordai Bence visszatér az ülésterembe.]] Tisztelt Képviselőtársaim! A felelősségünk egyetemleges. Bár a nagyobb rész a kormánypárti oldalé, az ellenzék is osztozik ebben. Meggyőződésem, hogy nemcsak a magam, hanem a választópolgárok döntő többségének elvárásait is megfogalmazom, ha azt mondom, ideje lenne, hogy a történelmi helyzetre tekintettel mindannyiunk szeme előtt az lebegjen, hogy hol, miben tudjuk segíteni a közösség erőfeszítéseit, ha pedig valaki segíteni nem tud vagy nem akar, akkor legalább ne ártson. A legalacsonyabb szintű elvárás szerint pedig esküjéhez híven az Alaptörvényt és az ebből fakadó jogszabályokat mindenki köteles betartani. Ha jól figyeltem, a kampány zajából kihallatszott egy gondolat, amely akár kiindulópontja is lehetne annak, hogy újjáteremtsük azt a közös nevezőt, amely nélkül semmilyen demokrácia nem működhet egészségesen. Ez pedig így hangzik: a hatalom a népé. Tisztelt Ház! Tisztelt Képviselőtársaim! Isten adjon nekünk elegendő bölcsességet és erőt, hogy a nép által az országgyűlési választásokon ránk ruházott hatalommal, eskünkhöz híven, becsülettel és hűséggel a nemzet javát tudjuk szolgálni! Köszönöm a bizalmukat. [[Taps a kormánypártok és a Mi Hazánk soraiban.]] Tisztelt Országgyűlés! Folytatjuk munkánkat. Tekintettel arra, hogy az alakuló ülés előkészítése során nem született politikai megállapodás, az állandó bizottságokra vonatkozó indítványokat a frakcióvezetők külön-külön terjesztették elő. Az Országgyűlésről szóló törvény 18. § (1) és (2) bekezdése alapján a frakcióindítványokra figyelemmel benyújtottam az Országgyűlés bizottságainak létrehozásáról, tagjainak és tisztségviselőinek megválasztásáról szóló H/5. számú javaslatomat, amely az Országgyűlés informatikai hálózatán megismerhető. Tájékoztatom önöket, hogy a határozati javaslat határozathozatalára több részletben kerül majd sor, mivel politikai megállapodás hiányában nem látok lehetőséget arra, hogy a bizottsági rendszer megalakításáról, a bizottsági tagok és tisztségviselők megválasztásáról egyetlen szavazással döntsünk. Először a bizottsági rendszer létrehozásáról a bizottsági tagok megválasztásával együtt döntünk, ezt követően pedig a bizottsági tagok sorából megválasztjuk a bizottsági tisztségviselőket. Róluk, hasonlóan az Országgyűlés alelnökeinek és jegyzőinek megválasztásához, személyenként határozunk. Az Országgyűlésről szóló törvény 18. § (4) bekezdése alapján a bizottsági tagokra és tisztségviselőkre vonatkozó személyi javaslathoz módosító javaslatot nem lehet benyújtani, a javaslatról az Országgyűlés vita nélkül határoz. A határozathozatalra a soron következő tárgyalási szünet után kerül sor. Tisztelt Országgyűlés! Az országgyűlési törvény rendelkezései értelmében a háznagy az Országgyűlés tisztségviselője, személyére a házelnök tesz javaslatot. [[15.00]] Ennek alapján azt kezdeményezem, hogy az Országgyűlés Mátrai Márta képviselő asszonyt válassza meg háznaggyá. Tisztelt Országgyűlés! Az Országgyűlésről szóló törvény 11. § (1) bekezdésének g) pontja értelmében a háznagy tisztségére jelölt személyről házbizottsági meghallgatása után határoz az Országgyűlés. Most tehát előreláthatólag 30 perces szünetet rendelek el, és kérem a Házbizottság tagjait, szíveskedjenek a főemelet 11. szám alatti Pázmándy Dénes terembe fáradni. A szünet végét csengetés jelzi majd. (Szünet: 15.01 15.40 Elnök: Kövér László Jegyzők: dr. Szűcs Lajos és Hiszékeny Dezső)
Tisztelt Országgyűlés! Folytatjuk munkánkat. [[Zaj.]] Tisztelt Képviselőtársaim! A Házbizottság megtartotta ülését, amelyen meghallgatta Mátrai Márta háznagyjelölt asszonyt. Most a háznagy személyéről nyílt szavazással dönt az Országgyűlés. Kérdezem a tisztelt Országgyűlést, megválasztjae Mátrai Márta képviselő asszonyt az Országgyűlés háznagyává. Kérem, szavazzanak! [[Szavazás.]] Megállapítom, hogy a Ház Riz Gábor szavazatával kiegészítve 145 igen szavazattal, egyhangúlag Mátrai Márta képviselő asszonyt háznaggyá választotta. Engedjék meg, hogy az Országgyűlés és a magam nevében gratuláljak a háznagy asszonynak, és megbízatásához, munkájához sok sikert kívánjak. Az ő megválasztásával a Házbizottság létszáma teljessé vált. Tisztelt Országgyűlés! Emlékeztetem önöket, hogy a nemzetiségi szószólók közvetlenül az alakuló ülést követően az Országház Zsitvai Tibor termében az Országgyűlés elnöke előtt tesznek esküt, amelyre tisztelettel várjuk a megválasztott tisztségviselőket. Emlékeztetem önöket, hogy Áder János köztársasági elnök úr Orbán Viktor urat kérte fel miniszterelnöknek, és az ülésen az Országgyűlés előtt is ismertette javaslatát. Tájékoztatom a tisztelt Országgyűlést, hogy Orbán Viktor miniszterelnök-jelölt úr jelezte, hogy a felszólalás lehetőségével későbbi ülésünkön kíván élni. Soron következik az Országgyűlés bizottságainak létrehozásáról, tagjainak és tisztségviselőinek megválasztásáról szóló határozati javaslat határozathozatala. Korábbi bejelentésemnek megfelelően emlékeztetem önöket, hogy az alakuló ülés előkészítése során nem született politikai megállapodás, ezért a frakcióindítványokat mérlegelve, azokra figyelemmel nyújtottam be az Országgyűlés bizottságainak létrehozásáról, tagjainak és tisztségviselőinek megválasztásáról szóló H/5. számú javaslatomat, amely az Országgyűlés informatikai hálózatán megismerhető. A javaslat tartalmazza a nemzetiségeket képviselő bizottság elnevezésére, valamint elnökének személyére vonatkozó javaslatomat is. Tisztelt Országgyűlés! Tájékoztatom önöket, hogy a Honvédelmi és rendészeti, a Nemzetbiztonsági, valamint a Külügyi bizottságba a mai napon csak olyan tagokat tudunk megválasztani, akik tekintetében már megtörtént a nemzetbiztonsági ellenőrzés. A többi tag megválasztására később kerülhet sor. Tájékoztatom önöket, hogy a határozati javaslat határozathozatalára több részletben kerül sor. Először a határozati javaslat 1-3. és 5-7. pontjai alapján a bizottsági rendszer létrehozásáról a bizottsági tagok megválasztásával együtt döntünk, ezt követően pedig a határozati javaslat 4. pontja szerint a bizottsági tagok sorából megválasztjuk a bizottsági tisztségviselőket. Róluk személyenként határozunk. Az Országgyűlésről szóló törvény 18. § (4) bekezdése alapján a bizottsági tagokra és tisztségviselőkre vonatkozó személyi javaslathoz módosító javaslatot nem lehet benyújtani, a javaslatról az Országgyűlés vita nélkül határoz. Kérdezem a tisztelt Országgyűlést, hogy a H/5. számú előterjesztésnek megfelelően, az 1., 2., 3., illetve 5., 6., 7. pontjainak elfogadásával létrehozzae bizottsági rendszerét és megválasztjae a bizottságok tagjait. Kérem, szavazzanak! [[Szavazás.]] Kimondom a határozatot: az Országgyűlés 161 igen szavazattal, egyhangúlag létrehozta bizottsági rendszerét és megválasztotta a bizottságok tagjait. Most a bizottsági tagok sorából a H/5. számú határozati javaslat 4. pontja szerint megválasztjuk a bizottsági tisztségviselőket. A jelöltek tisztségviselővé történő megválasztásáról személyenként külön-külön döntünk. Kérdezem a tisztelt Országgyűlést, hogy megválasztjae Hörcsik Richárdot az Európai ügyek bizottsága elnökének. Kérem, szavazzanak! [[Szavazás.]] A Ház 162 igen szavazattal Hörcsik Richárdot a bizottság elnökévé egyhangúlag megválasztotta. Kérdezem a tisztelt Országgyűlést, hogy megválasztjae Tessely Zoltánt az Európai ügyek bizottsága alelnökének. Kérem, szavazzanak! [[Szavazás.]] Megállapítom, hogy a Ház 161 igen szavazattal, nem szavazat nélkül, 1 tartózkodás mellett Tessely Zoltánt a bizottság alelnökévé megválasztotta. Kérdezem a tisztelt Országgyűlést, hogy megválasztjae Balassa Pétert az Európai ügyek bizottsága alelnökének. Kérem, szavazzanak! [[Szavazás.]] Megállapítom, hogy a Ház 161 igen szavazattal, egyhangúlag Balassa Pétert a bizottság alelnökévé megválasztotta. Kérdezem a tisztelt Házat, hogy megválasztjae Keresztes László Lórántot a Fenntartható fejlődés bizottsága elnökének. Kérem, szavazzanak! [[Szavazás.]] A Ház 161 igen szavazattal, egyhangúlag Keresztes László Lórántot a bizottság elnökévé megválasztotta. Kérdezem a tisztelt Házat, hogy megválasztjae Bencsik Jánost a Fenntartható fejlődés bizottsága alelnökének. Kérem, szavazzanak! [[Szavazás.]] Megállapítom, hogy a Ház 162 igen szavazattal, egyhangúlag Bencsik Jánost a bizottság alelnökévé megválasztotta. Kérdezem a tisztelt Országgyűlést, hogy megválasztjae Turi-Kovács Bélát a bizottság alelnökének. Kérem, szavazzanak! [[Szavazás.]] Megállapítom, hogy a Ház 163 igen szavazattal, egyhangúlag Turi-Kovács Bélát a bizottság alelnökévé megválasztotta. Kérdezem a tisztelt Országgyűlést, hogy megválasztjae Szabó Rebekát a Fenntartható fejlődés bizottsága alelnökének. Kérem, szavazzanak! [[Szavazás.]] Megállapítom, hogy a Ház 159 igen szavazattal, egyhangúlag Szabó Rebekát a bizottság alelnökévé megválasztotta. Kérdezem a tisztelt Országgyűlést, hogy megválasztjae Bánki Eriket a Gazdasági bizottság elnökének. Kérem, szavazzanak! [[Szavazás.]] A Ház Bánki Eriket a Gazdasági bizottság elnökévé 163 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Barcza Attilát a Gazdasági bizottság alelnökének. Kérem, szavazzanak! [[Szavazás.]] A Ház 162 igen szavazattal, egyhangúlag Barcza Attilát a bizottság alelnökévé megválasztotta. Kérdezem a tisztelt Országgyűlést, hogy megválasztjae F. Kovács Sándort a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag F. Kovács Sándort a Gazdasági bizottság alelnökének megválasztotta. Kérdezem a tisztelt Országgyűlést, hogy megválasztjae Molnár Ágnest a Gazdasági bizottság alelnökének. Kérem, szavazzanak! [[Szavazás.]] A Ház 162 igen szavazattal, egyhangúlag Molnár Ágnest a bizottság alelnökévé megválasztotta. Kérdezem a tisztelt Országgyűlést, hogy megválasztjae Witzmann Mihályt a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Witzmann Mihályt a bizottság alelnökének megválasztotta. Kérdezem a tisztelt Országgyűlést, hogy megválasztjae Seszták Miklóst a Gazdasági bizottság alelnökének. Kérem, szavazzanak! [[Szavazás.]] Megállapítom, hogy a Ház 163 igen szavazattal, egyhangúlag Seszták Miklóst a bizottság alelnökévé megválasztotta. [[15.50]] Kérdezem a tisztelt Országgyűlést, hogy megválasztjae Dávid Ferencet a Gazdasági bizottság alelnökének. Kérem, szavazzanak! [[Szavazás.]] Az Országgyűlés 160 igen szavazattal, egyhangúlag megválasztotta Dávid Ferencet a bizottság alelnökének. Kérdezem a tisztelt Házat, megválasztjae Mellár Tamást a Gazdasági bizottság alelnökének. Kérem, szavazzanak! [[Szavazás.]] Megállapítom, hogy a Ház 159 igen szavazattal, egyhangúlag Mellár Tamást a bizottság alelnökévé megválasztotta. Kérdezem a tisztelt Országgyűlést, hogy megválasztjae Kósa Lajost a Honvédelmi és rendészeti bizottság elnökének. Kérem, szavazzanak! [[Szavazás.]] A Ház 162 igen szavazattal, egyhangúlag Kósa Lajost a Honvédelmi és rendészeti bizottság elnökének megválasztotta. Kérdezem a tisztelt Házat, hogy megválasztjae Bartos Mónikát a bizottság alelnökének. Kérem, szavazzanak! [[Szavazás.]] Megállapítom, hogy az Országgyűlés 161 igen szavazattal, egyhangúlag Bartos Mónikát a bizottság alelnökévé megválasztotta. Kérdezem a tisztelt Országgyűlést, hogy megválasztjae Simon Miklóst a bizottság alelnökének. Kérem, szavazzanak! [[Szavazás.]] A Ház 162 igen szavazattal Simon Miklóst a bizottság alelnökévé egyhangúlag megválasztotta. Kérdezem a tisztelt Házat, hogy megválasztjae Lukács László Györgyöt a Honvédelmi és rendészeti bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Lukács László Györgyöt a bizottság alelnökévé megválasztotta. Kérdezem a tisztelt Országgyűlést, hogy megválasztjae Harangozó Tamást a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Harangozó Tamást a bizottság alelnökévé megválasztotta. Kérdezem a tisztelt Országgyűlést, hogy megválasztjae Vejkey Imrét az Igazságügyi bizottság elnö-kének. Kérem, szavazzanak! [[Szavazás.]] Megállapítom, hogy a Ház 162 igen szavazattal, egyhangúlag Vejkey Imrét az Igazságügyi bizottság elnökének megválasztotta. Kérdezem a tisztelt Országgyűlést, hogy megválasztjae Czunyiné Bertalan Juditot a bizottság alelnökének. Kérem, szavazzanak! [[Szavazás.]] Megállapítom, hogy a Ház 163 igen szavazattal, egyhangúlag Czunyiné Bertalan Juditot az Igazságügyi bizottság alelnökének megválasztotta. Kérdezem a tisztelt Országgyűlést, hogy megválasztjae Kovács Zoltánt a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Kovács Zoltánt a bizottság alelnökévé megválasztotta. Kérdezem a tisztelt Házat, hogy megválasztjae Vitányi Istvánt a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Vitányi Istvánt a bizottság alelnökévé megválasztotta. Kérdezem a tisztelt Országgyűlést, hogy megválasztjae Sebián-Petrovszki Lászlót az Igazságügyi bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Sebián-Petrovszki Lászlót a bizottság alelnökévé megválasztotta. Kérdezem a tisztelt Országgyűlést, hogy megválasztjae Vajda Zoltánt a Költségvetési bizottság elnökének. Kérem, szavazzanak! [[Szavazás.]] Vajda Zoltánt a Költségvetési bizottság elnökévé a Ház 162 szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Kara Ákost a Költségvetési bizottság alelnökének. Kérem, szavazzanak! [[Szavazás.]] A Ház Kara Ákost a Költségvetési bizottság alelnökévé 163 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Szűcs Lajost a bizottság alelnökének. Kérem, szavazzanak! [[Szavazás.]] A Ház 162 igen szavazattal, egyhangúlag Szűcs Lajost a bizottság alelnökévé megválasztotta. Kérdezem a tisztelt Országgyűlést, hogy megválasztjae Tilki Attilát a bizottság alelnökének. Kérem, szavazzanak! [[Szavazás.]] A Ház Tilki Attilát a bizottság alelnökévé 162 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae V. Németh Zsoltot a bizottság alelnökének. Kérem, szavazzanak! [[Szavazás.]] A Ház V. Németh Zsoltot a bizottság alelnökévé 163 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Z. Kárpát Dánielt a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Z. Kárpát Dánielt a bizottság alelnökévé megválasztotta. Kérdezem a tisztelt Országgyűlést, hogy megválasztjae Pósán Lászlót a Kulturális bizottság elnökének. Kérem, szavazzanak! [[Szavazás.]] A Ház Pósán Lászlót a Kulturális bizottság elnökévé 162 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Demeter Zoltánt a Kulturális bizottság alelnökévé. Kérem, szavazzanak! [[Szavazás.]] A Ház Demeter Zoltánt a bizottság alelnökévé 162 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Dunai Mónikát a Kulturális bizottság alelnökének. Kérem, szavazzanak! [[Szavazás.]] Az Országgyűlés Dunai Mónikát a bizottság alelnökévé 162 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Hoppál Pétert a Kulturális bizottság alelnökének. Kérem, szavazzanak! [[Szavazás.]] A Ház Hoppál Pétert a bizottság alelnökévé 163 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Kállai Máriát a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Kállai Máriát a bizottság alelnökének megválasztotta. Kérdezem a tisztelt Házat, hogy megválasztjae Simon Róbert Balázst a Kulturális bizottság alelnökének. Kérem, szavazzanak! [[Szavazás.]] Megállapítom, hogy a Ház 162 igen szavazattal, egyhangúlag Simon Róbert Balázst a Kulturális bizottság alelnökévé megválasztotta. Kérdezem a tisztelt Országgyűlést, hogy megválasztjae Kunhalmi Ágnest a Kulturális bizottság alelnökének. Kérem, szavazzanak! [[Szavazás.]] Megállapítom, hogy a Ház 163 igen szavazattal, egyhangúlag Kunhalmi Ágnest a Kulturális bizottság alelnökének megválasztotta. [[16.00]] Kérdezem a tisztelt Országgyűlést, hogy megválasztjae Szabadi Istvánt a Kulturális bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Szabadi Istvánt a bizottság alelnökévé megválasztotta. Kérdezem a tisztelt Országgyűlést, hogy megválasztjae Németh Zsoltot a Külügyi bizottság elnökének. Kérem, szavazzanak! [[Szavazás.]] A Ház 161 igen szavazattal, egyhangúlag Németh Zsoltot a Külügyi bizottság elnökének megválasztotta. Kérdezem a tisztelt Országgyűlést, hogy megválasztjae Balla Mihályt a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Balla Mihályt a bizottság alelnökének megválasztotta. Kérdezem a tisztelt Országgyűlést, hogy megválasztjae Zsigmond Barna Pált a Külügyi bizottság alelnökének. Kérem, szavazzanak! [[Szavazás.]] A Ház Zsigmond Barna Pált 161 igen szavazattal, egyhangúlag a Külügyi bizottság alelnökének megválasztotta. Kérdezem a Házat, hogy megválasztjae Juhász Hajnalkát a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Juhász Hajnalkát a Külügyi bizottság alelnökének megválasztotta. Kérdezem a tisztelt Országgyűlést, hogy megválasztjae Brenner Kolomant a Külügyi bizottság alelnökének. Kérem, szavazzanak! [[Szavazás.]] A Ház 157 igen szavazattal, egyhangúlag Brenner Kolomant a Külügyi bizottság alelnökének megválasztotta. Kérdezem a tisztelt Országgyűlést, hogy megválasztjae Hargitai Jánost a Mentelmi bizottság elnö-kének. Kérem, szavazzanak! [[Szavazás.]] A Ház Hargitai Jánost 161 igen szavazattal, egyhangúlag a Mentelmi bizottság elnökének megválasztotta. Kérdezem a tisztelt Országgyűlést, hogy megválasztjae Kálmán Olgát a Mentelmi bizottság alelnökének. Kérem, szavazzanak! [[Szavazás.]] A Ház 158 igen szavazattal, egyhangúlag Kálmán Olgát a Mentelmi bizottság alelnökének megválasztotta. Kérdezem a tisztelt Országgyűlést, hogy megválasztjae Font Sándort a Mezőgazdasági bizottság elnökének. Kérem, szavazzanak! [[Szavazás.]] A Ház 160 igen szavazattal, egyhangúlag Font Sándort a Mezőgazdasági bizottság elnökének megválasztotta. Kérdezem a tisztelt Országgyűlést, hogy megválasztjae Czerván Györgyöt a bizottság alelnökének. Kérem, szavazzanak! [[Szavazás.]] A Ház 162 igen szavazattal, egyhangúlag Czerván Györgyöt a bizottság alelnökének megválasztotta. Kérdezem a tisztelt Országgyűlést, hogy megválasztjae Győrffy Balázst a bizottság alelnökének. Kérem, szavazzanak! [[Szavazás.]] A Ház 160 igen szavazattal, egyhangúlag Győrffy Balázst a bizottság alelnökének megválasztotta. Kérdezem a tisztelt Országgyűlést, hogy megválasztjae Varga Zoltánt a Mezőgazdasági bizottság alelnökének. Kérem, szavazzanak! [[Szavazás.]] A Ház 157 igen szavazattal, egyhangúlag Varga Zoltánt a bizottság alelnökének megválasztotta. Kérdezem a tisztelt Országgyűlést, hogy megválasztjae Sas Zoltánt a Nemzetbiztonsági bizottság elnökének. Kérem, szavazzanak! [[Szavazás.]] A Ház 163 igen szavazattal, egyhangúlag Sas Zoltánt a Nemzetbiztonsági bizottság elnökének megválasztotta. Kérdezem a tisztelt Országgyűlést, hogy megválasztjae Halász Jánost a Nemzetbiztonsági bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Halász Jánost a bizottság alelnökének megválasztotta. Kérdezem a tisztelt Országgyűlést, hogy megválasztjae Pánczél Károlyt a Nemzeti összetartozás bizottsága elnökének. Kérem, szavazzanak! [[Szavazás.]] A Ház 160 igen szavazattal, egyhangúlag Pánczél Károlyt a Nemzeti összetartozás bizottsága elnökének megválasztotta. Kérdezem a tisztelt Országgyűlést, hogy megválasztjae Bóna Zoltánt a Nemzeti összetartozás bizottsága alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Bóna Zoltánt a bizottság alelnökének megválasztotta. Kérdezem a tisztelt Országgyűlést, hogy megválasztjae Szászfalvi Lászlót a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Szászfalvi Lászlót a bizottság alelnökévé megválasztotta. Kérdezem a tisztelt Országgyűlést, hogy megválasztjae Molnár Zsoltot a bizottság alelnökének. Kérem, szavazzanak! [[Szavazás.]] A Ház 163 igen szavazattal, egyhangúlag Molnár Zsoltot a Nemzeti összetartozás bizottsága alelnökének megválasztotta. Kérdezem a tisztelt Országgyűlést, hogy megválasztjae Kovács Józsefet a Népjóléti bizottság alelnökének. Kérem, szavazzanak! [[Szavazás.]] A Ház 160 igen szavazattal, egyhangúlag Kovács Józsefet a Népjóléti bizottság alelnökének megválasztotta. Kérdezem a tisztelt Országgyűlést, hogy megválasztjae Kovács Sándort a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Kovács Sándort a bizottság alelnökének megválasztotta. Kérdezem a tisztelt Országgyűlést, hogy megválasztjae Selmeczi Gabriellát a bizottság alelnökének. Kérem, szavazzanak! [[Szavazás.]] A Ház 159 igen szavazattal, egyhangúlag Selmeczi Gabriellát a Népjóléti bizottság alelnökének megválasztotta. Kérdezem a tisztelt Országgyűlést, hogy megválasztjae Nacsa Lőrincet a Népjóléti bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Nacsa Lőrincet a bizottság alelnökének megválasztotta. Kérdezem a tisztelt Országgyűlést, hogy megválasztjae Komáromi Zoltánt a bizottság alelnökének. Kérem, szavazzanak! [[Szavazás.]] A Ház 158 igen szavazattal, nem szavazat nélkül, 1 tartózkodás mellett Komáromi Zoltánt a bizottság alelnökének megválasztotta. Kérdezem a tisztelt Országgyűlést, hogy megválasztjae Apáti Istvánt a Vállalkozásfejlesztési bizottság elnökének. Kérem, szavazzanak! [[Szavazás.]] A Ház 159 igen szavazattal, nem szavazat nélkül, 1 tartózkodás mellett Apáti Istvánt a Vállalkozásfejlesztési bizottság elnökének megválasztotta. Kérdezem a tisztelt Országgyűlést, hogy megválasztjae Bányai Gábort a Vállalkozásfejlesztési bizottság alelnökének. Kérem, szavazzanak! [[Szavazás.]] Megállapítom, hogy a Ház 162 igen szavazattal, egyhangúlag Bányai Gábort a Vállalkozásfejlesztési bizottság alelnökének megválasztotta. [[16.10]] Kérdezem a tisztelt Országgyűlést, hogy megválasztjae Szatmáry Kristófot a bizottság alelnökének. Kérem, szavazzanak! [[Szavazás.]] A Ház 161 igen szavazattal, egyhangúlag Szatmáry Kristófot a bizottság alelnökének megválasztotta. Kérdezem a tisztelt Országgyűlést, hogy megválasztjae Kordás Lászlót a bizottság alelnökének. Kérem, szavazzanak! [[Szavazás.]] Megállapítom, hogy a Ház Kordás Lászlót a Vállalkozásfejlesztési bizottság alelnökének 160 egyhangú igen szavazattal megválasztotta. Most a Törvényalkotási bizottság elnökének választása következik. Emlékeztetem önöket, hogy az Országgyűlés Hende Csabát törvényhozásért felelős alelnökké választotta, alelnök úr ezzel a Törvényalkotási bizottság elnökjelöltjévé vált. Kérdezem a tisztelt Országgyűlést, hogy megválasztjae Hende Csabát a Törvényalkotási bizottság elnökének. Kérem, szavazzanak! [[Szavazás.]] Megállapítom, hogy a Ház Hende Csabát a Törvényalkotási bizottság elnökének 161 egyhangú igen szavazattal megválasztotta. Kérdezem a tisztelt Országgyűlést, hogy megválasztjae Bajkai Istvánt a Törvényalkotási bizottság alelnökének. Kérem, szavazzanak! [[Szavazás.]] A Ház Bajkai Istvánt a bizottság alelnökének 163 igen szavazattal, egyhangúlag megválasztotta. Kérdezem a tisztelt Országgyűlést, hogy megválasztjae Herczeg Tamást a bizottság alelnökének. Kérem, szavazzanak! [[Szavazás.]] A Ház 162 igen szavazattal, egyhangúlag Herczeg Tamást a bizottság alelnökének megválasztotta. Kérdezem a tisztelt Országgyűlést, hogy megválasztjae Salacz Lászlót a bizottság alelnökének. Kérem, szavazzanak! [[Szavazás.]] A Ház 162 egyhangú igen szavazattal Salacz Lászlót a bizottság alelnökének megválasztotta. Kérdezem a tisztelt Országgyűlést, hogy megválasztjae Vécsey Lászlót a bizottság alelnökének. Kérem, szavazzanak! [[Szavazás.]] A Ház Vécsey Lászlót a bizottság alelnökének 163 egyhangú igen szavazattal megválasztotta. Kérdezem a tisztelt Országgyűlést, hogy megválasztjae Hiller Istvánt a Törvényalkotási bizottság alelnökének. Kérem, szavazzanak! [[Szavazás.]] Megállapítom, hogy a Ház 163 igen szavazattal, egységesen Hiller Istvánt a bizottság alelnökének megválasztotta. Kérdezem a tisztelt Országgyűlést, hogy megválasztjae Komjáthi Imrét a bizottság alelnökének. Kérem, szavazzanak! [[Szavazás.]] Megállapítom, hogy a Ház 160 igen szavazattal, egyhangúlag Komjáthi Imrét a Törvényalkotási bizottság alelnökének megválasztotta. Kérdezem a tisztelt Országg yűlést, hogy megválasztjae Ritter Imrét a Magyarországi nemzetiségek bizottsága elnökének. Kérem, szavazzanak! [[Szavazás.]] Megállapítom, hogy az Országgyűlés 162 igen szavazattal, egyhangúlag Ritter Imrét a Magyarországi nemzetiségek bizottsága elnökének megválasztotta. Tisztelt Országgyűlés! Valamennyi megválasztott bizottsági tisztségviselőnek és tagnak eredményes munkát és sok sikert kívánok mindannyiunk nevében. Tisztelt Ház! Bejelentem, hogy dr. Téglási András, a Nemzeti Választási Bizottság elnöke arról tájékoztatott, hogy a Nemzeti Választási Bizottság a 156/2022., valamint a 157/2022. számú határozatában megállapította, hogy az „Egyetérte ön azzal, hogy az Országgyűlés helyezze hatályon kívül a Fudan Hungary Egyetemért Alapítványról, a Fudan Hungary Egyetemért Alapítvány részére történő vagyonjuttatásról szóló 2021. évi LXXXI. törvényt?”, valamint az „Egyetérte ön azzal, hogy az álláskeresési járadék folyósításának leghosszabb időtartama 270 nap legyen?” országos népszavazásra javasolt kérdések támogatására gyűjtött érvényes aláírások száma a kétszázezret meghaladja. A Nemzeti Választási Bizottság elnökének átiratai a honlapon elérhetők. Erre tekintettel, a határozati házszabály 88. § (2) bekezdése alapján kijelölöm az Igazságügyi bizottságot a fenti kérdésben történő országos népszavazás elrendelésére vonatkozó határozati javaslat elkészítésére és benyújtására. Tisztelt Országgyűlés, tisztelt Vendégeink! Tájékoztatom önöket, hogy az Országgyűlés következő ülésére a Házbizottság ajánlása szerint kerül majd sor. Az alakuló ülést ezennel bezárom. Megkérem önöket, hogy felállva énekeljük el a Szózatot. [[A teremben lévők felállnak és eléneklik a Szózatot.]]